<classify> Mchezo huo wa raundi ya awali wa Ligi ya Mabingwa wa Afrika utafanyika Februari 13, mwaka huu kwenye Uwanja wa Curepipe mjini Curepipe na baadaye kurudiana Februari 27, kwenye Uwanja wa Taifa, Dar es Salaam.Yanga wanatarajia kuondoka kesho huku msemaji wake Jerry Muro akisema kuwa timu hiyo itaondoka wakati wowote kuanzia sasa kwenda Mauritius kwa ajili ya mchezo huo wa kwanza.Akizungumza juzi kuhusu mchezo huo wa kimataifa, Pluijm alisema wanakwenda kucheza mchezo wa mashambulizi na wenye mbinu nyingi ili kuanza vyema michuano hiyo. Tunachokifanya katika michezo yetu ya ligi ndicho tutaenda kukifanya katika mchezo wetu wa kimataifa.Mchezo wa mashambulizi ni muhimu hasa kama wachezaji watakuwa wachezaji kwa kujiamini kunaweza kuleta matokeo mazuri, alisema. Katika mchezo huo unatarajiwa kuwachezesha wachezaji wake waliokaa nje kwa majeruhi muda mrefu, akiwemo Nadir Haroub Canavaro, Thaban Kamusoko na wengine waliopumzika wiki hii akiwemo Amis Tambwe na Kelvin Yondani.Pia, alizungumzia mchezo dhidi ya JKT Ruvu, ambapo aliwapongeza wachezaji wake kwa kutumia nafasi walizopata vizuri na kuwezesha kupata ushindi wa mabao 4-0. Naye, Kocha wa JKT Ruvu Abdallah Kibadeni alisema ni halali kufungwa na Yanga kwani walionekana kuwazidi kila idara.Alikiri Yanga, Simba na Azam sio timu za kiwango chao, hivyo wanajipanga kukabiliana na timu nyingine kushinda. Tumepoteza mchezo wetu huu kwasababu wenzetu wako vizuri, lakini tunaangalia namna ya kujipanga kuhakikisha tunafanya vizuri katika michezo ijayo kwa sasa tunahitaji muda wa kutengeneza timu kama unavyojua mimi nilijiunga na timu hiyo tayari walikuwa wamesajili, alisema.  <topic>: MICHEZO 